Mount Camdeboo Private Game Reserve | LekkeSlaap
Mount Camdeboo Private Game Reserve: Hooffoto's
Kry 10% af op alle besprekings wat 3 dae of minder voor jou verblyf gemaak word. Geldig vanaf 1 Mei 2020 tot 30 Sep 2020.
Adres: Mount Camdeboo, Petersburgweg, Graaff-Reinet, 6280, Oos-Kaap
Vanaf R6 850 R6 165 per nag (vir 2 persone)
Mount Camdeboo Private Game Reserve is 60 km buite Graaff-Reinet geleë en is die tuiste van verskeie bedreigde spesies wat suksesvol terug gerehabiliteer is in die Groot-Karoo. Verblyf word in 3 historiese, maar pragtige gerestoureerde Kaaps-Hollandse huise, 'n kothuis en 2 luukse safari-tente gebied.
Camdeboo Manor en Courtyard Manor bied elk verblyf in individuele kamers. Elke hoofhuis het 'n gemeenskaplike sitarea met 'n TV wat sekere DStv-kanale het, asook 'n gemeenskaplike swembad. Hillside Manor is 'n drieslaapkamerhuis met 'n privaat swembad, ideaal vir 'n gesin of groepe. Pepper Tree Kothuis is in 'n afgeleë deel van die pragtige tuine geleë en bied 'n romantiese wegbreek vir paartjies. Die 2 privaat tente het houtdekke en het 'n uitsig oor 'n seisoenale stroompie. Die tente word deur 'n houtpaadjie bereik.
Ontbyt, middagete en aandete is ingesluit. Die sjefs se resepte is deur die ou Kaapse setlaars geïnspireer, maar is steeds kontemporêr. Die kruie wat in die etes gebruik word, groei op die reservaat en die vars bestanddele kom van die buurplase en verskaffers af.
Gaste kan oggend- en namiddagwildritte geniet, asook ander doendinge en besienswaardighede in die omliggende area. Dit sluit in die historiese Graaff-Reinet-toer, 4x4-roetes, voetslaanpaie, Vallei van Verlatenheid Sonsondergangtoer, Umasizakhe Township-toer, boesmanrotskuns, die Gondwanaland Fossieltoer en die Nieu Bethesda- en Uilhuistoer.
Mount Camdeboo, Petersburgweg, Graaff-Reinet, 6280, Oos-Kaap
Vanaf R6 165
https://d288tngog90ix0.cloudfront.net/AAEAAQAAAAAAAAAAAAAAf2a650b401f013ab0cd396cb64e03836e49368e7ae23885ac3c17d4d8b388c1e1a7d75e187ead4a99ab7de07edbc2747ecac?w=1440&h=960&fit=crop&auto=format was R6 850, nou Vanaf R6 165 per nag (vir 2 persone) Mount Camdeboo Petersburg Road 6280 Oos-Kaap 086 999 0018 14:00-19:00 10:00 -32.336599802484 24.912936195701